stanford-oval/wikipedia huggingface dataset:
פגיעת ברק
השפעה על המצב הרפואי

פגיעות נפוצות הנגרמות ממכות ברק כוללות: כאבי שרירים, עצמות שבורות, דום לב, בלבול, לקות שמיעה ופרכוס אפילפטי.
כוויות הנגרמות ממכות ברק הן סוג של כוויות חשמליות המאופיינות בדפוס מיוחד של חבורות עוריות. הסימנים הללו נוצרים מתחת לעור כאשר נימים מתפוצצים כתוצאה מפריקה חשמלית (אנ') פתאומית והם לרוב מופיעים תוך שעות ספורות ונעלמים תוך ימים אחדים. הסימנים לרוב מופיעים בפרק הגוף העליון.
מכת ברק יכולה להגיע לטמפרטורות של עד 28,000 צלזיוס בשבריר שנייה. טמפרטורה הגדולה פי חמישה מהטמפרטורה ששוררת על פני השטח של השמש. מכת ברק בעלת זרם חשמלי גבוה שאורכת למעלה משנייה יכולה לגרום לשחרור אנרגיה עצומה בעלת היכולת להמיס או לפחמן עצמים גדולים. החום העצום שנגרם ממכת ברק יכול לגרום לכוויות ברקמות ואף נזרק לריאות על ידי הכוח העצום הנגרם בשל אוויר חם המתפשט במהירות, דבר שגם מזיק לדיפוזיה של מולקולות האוויר.
הזרם החשמלי העז יכול לגרום לאובדן הכרה; בנוסף, משוער שגם הפעימה האלקטרומגנטית הנגרמת ממכת ברק קרובה יכולה לגרום לדום לב.
סוגי פגיעות

פגיעות ברק יכולות להיגרם בארבע דרכים:
פגיעה ישירה מהברק
פגיעה מברק ש"ניתז" מעצמים קרובים
פגיעה משנית
פעימה אלקטרומגנטית ממכות ברק קרובות
בעת פגיעה ישירה, המטען החשמלי פוגע קודם כול באדם. בפגיעה מברק ש"ניתז" מעצמים קרובים, הברק פוגע קודם כול בעצם קרוב ולאחר מכן "קופץ" לאדם בדרכו לאדמה. רוב הנפגעים מברקים נפגעים מפגיעה משנית, בה הברק פוגע קודם כול באדמה.
טיפול

רוב הנפגעים מברק שורדים את הפגיעה אך סובלים מפציעה או נכות מסוימת.
טיפול > טיפול מיידי

הפגיעות הקריטיות ביותר נגרמות למחזור הדם, לריאות ולמערכת העצבים המרכזית. ישנם נפגעים הסובלים מדום לב תוך שניות ספורות וזקוקים לטיפול מיידי. אובדן הכרה הוא גם תסמין נפוץ ולעיתים נגרם בלבול או אמנזיה. החייאה מיידית ללא הפרעות עד להשבת פעולת גזע המוח יכולה להעלות את סיכויי ההישרדות.
טיפול > בטווח הארוך

פגיעות בטווח הארוך הן לרוב נוירולוגיות כגון: אבדן זיכרון, הפרעות שינה, כאב כרוני וסחרחורת כרונית.
ראו גם

ברק
כדור ברק
רוי סאליבן - "כליא הברק האנושי"
כליא ברק
הערות שוליים

↑  Gretel Ehrlich (1994). A match to the heart. Penguin Books. ISBN 0-14-017937-2. The author tells of her slow recovery after being struck by lightning.
1 2  "How do you recover from being struck by lightning?". נבדק ב-9 באוגוסט 2013. {{cite web}}:  (עזרה)
↑  איתי גל, מה עושה מכת ברק בגוף - ואיך מצילים?, באתר ynet, 15 באוקטובר 2019
↑  Ronald L. Holle, The Number of Documented Global Lightning Fatalities
1 2  Mallinson, T (2013). "Understanding the correct assessment and management of lightning injuries". Journal of Paramedic Practice. 5 (4): 196–201. doi:10.12968/jpar.2013.5.4.196. נבדק ב-2019-06-11.{{cite journal}}:  תחזוקה - ציטוט: url-status (link)
↑  "Sun Fact Sheet". nssdc.gsfc.nasa.gov (באנגלית). נבדק ב-2018-07-26.
↑  More Than 300 Reindeer Killed By Lightning: Here's Why, מתוך אתר Live Science, 2016-08-29
↑  Jedick, Rocky. "Flight Surgeon Busts Lightning Myths". AFMS. נבדק ב-6 באוקטובר 2012. {{cite web}}:  (עזרה)
1 2  Mallinson, T (2010). "Lightning Injuries". Focus on First Aid (16): 15–16. אורכב מ-המקור ב-11 במרץ 2012. נבדק ב-2010-09-30. {{cite journal}}:  (עזרה)
↑  Dayton, L (1993). "Science: Secrets of a bolt from the blue", New Scientist, 18 December 1993.
↑  NOAA Lightning Safety Facts
פליינג טייגר קופנהגן

| --- | --- |


 נתונים כלליים
 תקופת הפעילות:  1995–הווה (כ־29 שנים) 
 מיקום המטה:  City Hall Square 
 ענפי תעשייה:  קמעונאות 
 עובדים:  40,000 
  
 flyingtiger.com
 
חנות של הרשת במרכז קניות בלונדון
פליינג טייגר קופנהגן (באנגלית: Flying Tiger Copenhagen) היא רשת חנויות דנית.
החנות הראשונה של הרשת נפתחה בקופנהגן ב-1995 ונכון ל-2022 יש לרשת כ-1,000 חנויות ברחבי העולם. השווקים הגדולים ביותר שלה הם: דנמרק, בריטניה, איטליה וספרד. הרשת מוכרת מגוון פריטים, בעיקר אביזרים וצעצועים. הרשת לוקחת את שמה מהאופן שבו ההגייה הדנית של שם החיה נמר באנגלית - "טייגר" - נשמעת בערך כמו המילה הדנית tier, המשמשת לציון מטבע של 10 כתר דני. בחנויות הראשונות בדנמרק, עלו כל הפריטים 10 כתר דני.
היסטוריה

הרשת נוסדה בשנת 1995 על ידי לנארט לבוביץ', שאביו ממוצא יהודי-פולני ואמו שוודית. לבוביץ' עזב את בית הספר בגיל 16 ויצא לטייל בעולם, הוא מימן את עצמו על ידי מסחר בקומיקס, כצלם, וכמדריך טניס שולחן. הוא פגש את אשתו סוזן באנגליה כשהיה בן 20, והם חזרו יחד לדנמרק. הם התחילו בעסק של תיקון מטריות שבורות ומכירתן בשוק הפשפשים, אחר כך פתחו את החנות הראשונה שלהם לאבזרים, שנקרא תחילה "זברה", בשנת 1988. הקונספט של "טייגר" נולד בקיץ 1995 כשהם לקחו על עצמם חנות שנייה, והפקידו אותה בידי אחותה של סוזן, בזמן שיצאו לחופשה. הם אמרו לה לתמחר הכל ב-10 כתר דני כי הם לא יכלו לזכור כמה עלה כל פריט. המילים "טיגר" ו"tier" (טנר) מבוטאות בדנית באופן זהה, והיא בחרו בה לשם החנות. החנות הייתה להצלחה מסחררת, ותוך שלוש שנים פתחו 40 חנויות נוספות בדנמרק.
בשנת 2005 הם פתחו את החנות הראשונה מחוץ לדנמרק, בעיירה בייסינגסטוק שמדרום ללונדון, בממלכה המאוחדת. החנות נפתחה בשותפות עם יזם דני שגר באנגליה, פיליפ באר, שפגש את לנארט לבוביץ' בקופנהגן, והציע להקים חנות בעיירת מגוריו, מאחר שחשב שהקונספט של הרשת יוכל להצליח גם בממלכה המאוחדת. הרשת  התרחבה אחר כך, תוך שנים ספורות, לכל רחבי אירופה.
בשנת 2012 מכרו בני הזוג לבוביץ' 70% ממניות הרשת לחברת ההשקעות השוודית EQT Partners. הרשת פעלה ברוב המקומות בשם "טייגר", אך עקב קשיים ברישום השם במספר מדינות היא פעלה בשם T·G·R בשוודיה ובנורווגיה ו-Flying Tiger באירלנד, יפן, ארצות הברית, בלגיה והולנד. ביוני 2016, הוחלט לאחד את כל הרשת תחת השם "פליינג טייגר קופנהגן".
הרשת פתחה את החנות הראשונה שלה בארצות הברית, במנהטן ניו יורק, במאי 2015. אחר כך פתחה חנויות גם במסצ'וסטס וניו ג'רזי. בנובמבר 2020, הודיעה הרשת על סגירת כל החנויות בארצות הברית, ומאחר שהקונספט שלה לא התאים לשוק האמריקאי.
בתחילת 2021 רכשה חברת ההשקעות הדנית Treville את הרשת, והכריזה על פתיחת 200 חנויות נוספות תוך שנתיים.
פעילות בישראל

באפריל 2021 הודיעה קבוצת פוקס-ויזל שחתמה על הסכם לקבלת זיכיון להקמת והפעלת חנויות הרשת בישראל, לתקופת זיכיון בת 5 שנים עם אופציה להארכה ל-5 שנים נוספות. הקבוצת הודיעה גם שתרכוש את המוצרים בחנויות ישירות מפליינג טייגר או מספקיה המורשים, ותשלם לה שיעור חודשי מסך המכירות. בספטמבר הכריזה "פוקס" על השקת הפעילות ברבעון הראשון של 2022 עם שמונה חנויות בשלב הראשון. החנות הראשונה של הרשת נפתחה ב-31 בינואר 2022 בקניון עזריאלי בתל אביב.
הערות שוליים

↑  Richard Godwin, Roaring success: meet Lennart Lajboschitz, the Danish entrepreneur behind Tiger, Evening Standard, ‏4 במאי 2015
↑  Graham Ruddick, Tiger makes millions for couple who brought Danish store to UK, The Guardian, ‏2 בינואר 2017
↑  Grace Bowden, Tiger undergoes rebrand as it drives international expansion, Retail Week, ‏3 במאי 2016
↑  Nick Garber, Flying Tiger Variety Store Closing Midtown Shop, All US Locations, Patch, ‏4 בספטמבר 2020
↑  Christian Wienberg, Flying Tiger Steps Up Global Expansion and Opens 200 New Stores, Bloomberg, ‏3 במאי 2021
↑   שלי אפלברג, אתם מכירים אותה מניו יורק או ברלין - בקרוב הרשת הזו תנחת בישראל, באתר TheMarker‏, 11 באפריל 2021
↑  מיכל רז-חיימוביץ', ‏עכשיו זה סופי: רשת Flying Tiger Copenhagen נוחתת בישראל, באתר גלובס, 1 בספטמבר 2021
 TheMarker, פוקס הודיעה היכן ייפתחו סניפי פליינג טייגר בישראל - ומינתה מנכ"לית, באתר TheMarker‏, 1 בספטמבר 2021
↑  יוליה פריליק-ניב, LIVING, ‏היא כאן: נפתח הסניף הראשון של פליינג טייגר בארץ, באתר ‏מאקו‏, 31 בינואר 2022
לודוויג פון אסטורף

| --- | --- |

 לידה:  24 בדצמבר 1859 הנובר, ממלכת הנובר ממלכת הנובר 
 פטירה:  5 באוקטובר 1943 (בגיל 83) אואלצן, גרמניה הנאצית גרמניה הנאצית 
 מדינה:  הרייך הגרמני, ממלכת פרוסיה 
 השתייכות:   צבא הקיסרות הגרמנית    רייכסווהר
 דרגה:  גנרל חיל הרגלים
 תפקידים בשירות
 מפקד הדיוויזיה ה-103   מפקד הדיוויזיה ה-42   מפקד הקורפוס ה-60   מפקד הקורפוס ה-1
 פעולות ומבצעים
 רצח העם של ההררו והנאמה מלחמת העולם הראשונה
 עיטורים
 דרגה 3 במסדר העיט האדום  פור לה מריט 
 
לודוויג גוסטב אדולף פון אסטורף (בגרמנית: Ludwig Gustav Adolf von Estorff‏; 25 בדצמבר 1859 – 5 באוקטובר 1943) היה קצין צבא גרמני ששירת בעיקר כמפקד שוצטרופה באפריקה; ומאוחר יותר כגנרל בצבא הגרמני הקיסרי במלחמת העולם הראשונה. הוא גם עוטר בעיטור פור לה מריט, העיטור הצבאי הגבוה ביותר של גרמניה.
ביוגרפיה > ראשית חייו

לודוויג היה בנם השני של גנרל מיור אגרט לודוויג פון אסטורף (1831–1903) ושל אשתו יוליה ברנהרדין, לבית פון ויצנדורף (1836–1902).  בשנת 1878, לאחר שהיה צוער בברלין, הוסמך אסטורף כקצין בצבא הפרוסי כלויטננט ברגימנט הרגלים ה-31 (תורינגיה ה-1) . בשנת 1894, כהאופטמן, הוא עזב את הצבא כדי להצטרף לשוצטרופה של דרום-מערב אפריקה הגרמנית. שם הוא שירת במרד ויטבוי הראשון. לאחר חמש שנים הוא חזר לזמן קצר לגרמניה, ולאחר מכן חידש את השירות בתחנות שונות ביבשת אפריקה.
ביוגרפיה > שירות באפריקה

הוא התפטר ב-1903 אך הצטרף מחדש לשוטרופה בשנה הבאה כדי להילחם במלחמות הררו כמפקד גדוד ורגימנט. בקרב ווטרברג הוא הוביל טור, ולאחר מכן קיבל פקודה לרדוף אחרי בני ההררו הנמלטים דרך מדבר אומהקה הדל. אסטורף מתח ביקורת רבה על הפיקוד על הגנרל לותר פון טרוטה ועל החלטותיו, הן מסיבות אסטרטגיות והן מסיבות אתיות, שהביאו בכוונה לרצח העם של ההררו והנאמה.  בכל זאת מילא אחר פקודותיו; ובכך יש לו חלק באותו פשע. בתחילת 1907 הוא מונה למפקד השוצטרופה של דרום-מערב אפריקה הגרמנית. הוא סגר מיד את מחנה הריכוז אי הכרישים האימתני, בניגוד לרצונות הפוליטיים המקומיים, והעביר את אנשי נאמה שנותרו ליבשת. אסטורף נשאר בתפקידו עד שייצא לבסוף לגרמניה ב-1911. יומניו, הדיווחים והתכתובות של אסטורף על תקופתו באפריקה נאספו בסופו של דבר ויפרסמו לאחר מותו.   כעת, כאוברסט בצבא הגרמני הקיסרי, הוא פיקד על רגימנט הרגלים ה-92 (בראונשווייג).
ביוגרפיה > מלחמת העולם הראשונה

כשהחלה מלחמת העולם הראשונה גנרל-מיור אסטורף הוביל חטיבה בצרפת ונפצע פעם נוספת כשכדור ניפץ את ברכו.  הוא חזר לתפקיד ב-1915 ומונה למפקד דיוויזיית הרגלים ה-103, והוביל אותה במערכה הסרבית.  ב-1916 פיקד על דיוויזיית הרגלים ה-42 בחזית המזרחית, תחילה ברומניה ולאחר מכן צפונה יותר. על שירותיו במערכה האחרונה קיבל אסטורף את עיטור Pour le Merite, העיטור הצבאי הגבוה ביותר של גרמניה.  כשהדיוויזיה שלו הייתה חלק מהארמייה השמינית המפורסמת, הוא הוביל את כוחות הנחיתה במהלך מבצע אלביון, המבצע האמפיבי המוצלח לכיבוש הארכיפלג של מערב אסטוניה. במרץ 1918 קיבל לידיו את הפיקוד על הקורפוס ה-60.  בימיה האחרונים של המלחמה הוא היה ממלא מקום מפקד הארמייה השמינית.
ביוגרפיה > לאחר המלחמה

לאחר סיום המלחמה שימש כמפקד האחרון של הקורפוס הראשון היוקרתי וכמושל הצבאי של קניגסברג לאורך 1919. הוא נשאר ברייכסווהר שצומצם בהרבה ושימש בו-זמנית כמפקד חטיבה, מחוז צבאי ופיקוד כללי. במהלך הפוטש של קאפ הוא הכריז על תמיכתו בממשלת ההפיכה החדשה. כשההפיכה נכשלה וממשלת רפובליקת ויימאר הלגיטימית חזרה, הוא הודח מתפקידו. הוא לא מילא תפקיד נוסף, אבל ב-1939, בגל הקידום להנצחת קרב טננברג, הוא הועלה לדרגת גנרל חיל הרגלים.
אסטורף מת באואלצן ב-5 באוקטובר 1943.
הערות שוליים

↑  Kurt von Priesdorff: Soldatisches Führertum, Band 10, Hanseatische Verlagsanstalt Hamburg, pp. 487–488
1 2  Schnee, Heinrich (1920). Deutsches Kolonial-Lexikon, Band 1 (בגרמנית). Leipzig: Quelle & Meyer. p. 586.
1 2  Hendrik Witbooi (1996).  Lau, Brigitte (ed.). The Hendrik Witbooi Papers (2nd ed.). National Archives of Namibia. p. 250. ISBN 9789991644066.
1 2 3  Schnee, p. 587
↑  Zimmerer, Jürgen (2011). Von Windhuk nach Auschwitz?: Beiträge zum Verhältnis von Kolonialismus und Holocaust (בגרמנית). LIT Verlag Münster. p. 183. ISBN 9783825890551.
↑  Ludwig von Estorff (1968).  Kutscher, Christoph-Friedrich (ed.). Geschrieben unter dem Kameldornbaum: Die Briefe und Berichte Ludwig von Estorffs aus dem alten Südwestafrika 1894-1903.
↑  Ludwig von Estorff (1968).  Kutscher, Christoph-Friedrich (ed.). Wanderungen und Kämpfe in Südwestafrika, Ostafrika und Südafrika 1894 - 1910.
↑  Barrett, Michael B. (2008). Operation Albion: The German Conquest of the Baltic Islands. Indiana University Press. p. 100. ISBN 9780253003539.
↑  DiNardo, Richard L. (2015). Invasion: The Conquest of Serbia, 1915. ABC-Clio. p. 46. ISBN 9781440800931.
1 2  DiNardo, Richard L. (2010). Breakthrough: The Gorlice-Tarnów Campaign, 1915. ABC-Clio. p. 190. ISBN 9780313081835.
↑  Barrett, p. 101
↑  Barrett, p. 237
↑  Kluge, Ulrich (1975). Soldatenräte und Revolution: Studien zur Militärpolitik in Deutschland 1918/19 (בגרמנית). Göttingen: Vandenhoeck & Ruprecht. pp. 287–288. ISBN 9783647359656.
| --- | --- |
בקרת זהויות :  GND: 118685511  ISNI: 0000 0000 3596 576X  LCCN: n85341848  SUDOC: 184036135  VIAF: 47556200   WorldCat (עם VIAF): 47556200
פלוריאן מיגל

פלוריאן מיגל (בצרפתית: Florian Miguel, נולד ב-1 בספטמבר 1996 בברוז' שבצרפת) הוא כדורגלן צרפתי המשחק בעמדת המגן השמאלי בקבוצת וסקה מהליגה הספרדית השנייה.
קריירת מועדונים

מיגל גדל במחלקת הנוער של טור, ובשנת 2015 החל לשחק בקבוצה הבוגרת של המועדון במסגרת הליגה הצרפתית השנייה. בסך הכל ערך 93 הופעות ליגה במדי המועדון, בהן הבקיע שמונה שערים.
ב-1 ביולי 2018 חתם מיגל בנים מליגת העל הצרפתית. ב-11 באוגוסט הוא ערך את הופעת הבכורה שלו במועדון, בניצחון 4-3 על אנז'ה במסגרת המחזור הראשון בליגה לעונת 2018/2019. בסך הכל שיחק מיגל שלוש עונות בנים, בהן ערך 58 הופעות ליגה והבקיע שער אחד.
ב-6 באוגוסט 2021 חתם מיגל בווסקה מהליגה הספרדית השנייה. ב-13 באוגוסט הוא ערך את הופעת הבכורה שלו במועדון, בניצחון 2-0 על אייבר במסגרת המחזור הראשון בליגה לעונת 2021/2022. ב-27 באוגוסט הבקיע את שער הבכורה שלו במועדון, בהפסד 2-1 ללאס פאלמאס במסגרת המחזור השלישי בליגה. בסך הכל ערך מיגל 41 הופעות ליגה בעונתו הראשונה במועדון, בהן הבקיע שני שערים.
לוסי סיי

| --- | --- |

 לידה:  28 בנובמבר 1800 ניו לונדון, ארצות הברית 
 פטירה:  15 בנובמבר 1886 (בגיל 85) 
 מקום קבורה:  ברוקלין 
 הושפעה על ידי:  Marie Duclos Fretageot 
 בן או בת זוג:  תומאס סיי (1827–?) 
 
לוסי סיי, באנגלית: Lucy Way Sistare Say (28 בנובמבר 1800 - 15 בנובמבר 1886) הייתה חוקרת טבע ואמנית מדעית אמריקאית. סיי איירה וצבעה 66 מתוך 68 לוחות הכלולים בספר של תיאור הרכיכות בצפון אמריקה שנאספו על ידי בעלה, תומאס סיי, במהלך משלחותיו בצפון אמריקה. לוסי סיי הפכה לחברה הראשונה באקדמיה למדעי הטבע של פילדלפיה ב-26 באוקטובר 1841.
ביוגרפיה

נולדה בניו לונדון, קונטיקט, לוסי סיי הייתה אחת מעשרת הילדים שנולדו לג'וזף וננסי ווי סיסטר. השכלתה הידועה הראשונה הייתה בבית ספר לבנות בפילדלפיה, שהופעל על ידי מארי דוקלוס פרטגו. היא למדה איור אצל חוקר הטבע והמאייר הצרפתי שארל אלכסנדר לסואר וג'ון ג'יימס אודובון. היא הכירה את בעלה לעתיד, תומאס סיי, דרך אמנים וחוקרי טבע אחרים בבית הספר.
ביוגרפיה > קריירה

בעודה בפילדלפיה, לוסי סיי הכירה חוקרי טבע רבים אחרים, כולל כמה ממייסדי האקדמיה למדעי הטבע. היא הצטרפה לקבוצה של מדענים, מחנכים ואמנים בולטים על ספינה הידועה בשם "Boatload of Knowledge", שנסעה לאורך נהר אוהיו מפיטסבורג, פנסילבניה במהלך החורף של 1825–1826 כדי ליצור קהילה סוציאליסטית אוטופית בניו הרמוני, אינדיאנה. במהלך ההפלגה, היא הכירה את חוקר הטבע תומאס סיי והם נישאו ב-4 בינואר 1827.
לוסי סיי לימדה איור בניו הרמוני בזמן שבעלה ביצע משלחות מחקר מדעיות; בין תלמידיה היו דייוויד דייל אוון וריצ'רד אוון, הגאולוגים הראשונים של אינדיאנה. בשל אופייה הגבולי של העיירה, ובמיוחד מההשקפות הליברליות התומכות בשוויון בין המינים בהם דגלו מנהיגי הקהילה רוברט אוון וויליאם מקורה, נשים התמודדו עם פחות מגבלות חברתיות בניו הרמוני מאשר בערים אחרות במזרח אמריקה. כשסיי חזרה לעיר ניו יורק ב-1834 לאחר מות בעלה, היא תיארה את חייה החדשים כ"מוגבלים מדי, אני כמהה לחופש שנהגתי ליהנות ממנו ."
כישורי הרישום והציור של סיי יושמו ברצינות כשהיא התחייבה להמחיש את עבודתו המונוגרפית של תומאס, על רכיכות אמריקה.[6] מלבד רישומים ל-66 מתוך 68 הלוחות של העבודה, סיי ביצעה הרבה מהצביעה הקפדנית של דגימות בודדות, שהגיעו למספר אלפים. היא נעזרה במשימה זו על ידי שניים מילדיו של החרט קורנליוס טייבוט, הנרי וקרוליין. מִחָדָשׁ. באנטה כתב ב-1938 כי הלוחות הצבעוניים הללו "עולים על כל דבר אחר שיוצר בארץ זו [באותה תקופה] בעדינות ובדיוק הפרטים. כל מעטפת היא יצירת מופת של ציור מיניאטורי, שככל הנראה היה כרוך שעות של עבודה". לאחר מות בעלה, סיי החלה לחרוט את הלוחות בעצמה.
סיי הקדישה את שנותיה שנותרו לתמיכה בלימודי מדעי הטבע ולשמירה על המוניטין של בעלה המנוח. היא תרמה את האוסף האנטומולוגי שלו ואת ספרייתו. ב-1840 החלה סיי בהתכתבות עם סמואל שטמן הלדמן (1812-1880), אותו ראתה כיורש מוכשר למחקריו של בעלה בתחום הקונכולוגיה והאנטומולוגיה. היא הקימה אוסף קטן משלה והחליפה דגימות קונכיות עם הלדמן.
סיי נבחרה לחברה הראשונה של איגוד מדעי הטבע ב-26 באוקטובר 1841, ולחברה במדור הקונכולוגי שלה ב-1868.
היא מתה ב-1886.
הערות שוליים

↑  American conchology; or, Descriptions of the shells of North America. 1830.
1 2  "Lucy Say Illustrations". Academy of Natural Sciences of Philadelphia. Retrieved 2013-04-09.
↑  "Lucy Way Sistare Say". Journal of the Sierra College Natural History Museum. 5 (1). 2015.
↑  "Lucy Say – Conservation Heritage". paconservationheritage.org. 19 February 2016
1 2  Stroud, Patricia Tyson (February 2013). ""At What do you Think the Ladies will Stop?" Women at the Academy". Proceedings of the Academy of Natural Sciences of Philadelphia. 162 (1): 195–206
↑  Say, Lucy Way Sistare, 1801-1886". Purdue University, Archives and Special Collections. 2020
| --- | --- |
בקרת זהויות :  DSI: 753  ISNI: 0000 0000 5387 2700  LCCN: no2004026019  VIAF: 48934813   WorldCat (עם VIAF): 48934813 
איור קונכייה של לוסי סיי
ליאה ויליאמסון

לאה קתרין ויליאמסון (נולדה ב-29 במרץ 1997) היא כדורגלנית אנגליה שמשחקת מאז 2014 בקבוצת ארסנל של הסופרליג האנגלית לנשים וקפטנית נבחרת אנגליה בכדורגל נשים. היא שיחקה בתפקידים שונים והחלה כקשרית לפני שעברה לעמדת מגן.
קריירה מקצועית

בגיל 6 הצטרפה ויליאמסון למרכז המצוינות של מועדון הכדורגל Rushden & Diamonds, ולאחר שהמאמנת שלה עברה לארסנל ניסתה גם היא להתקבל לקבוצה. לאחר מספר ניסיונות הצטרפה למועדון בשנת 2006, בגיל 9, ומשחקת שם עד היום.
בשנת 2010 החלה לייצג את אנגליה בליגות הנוער. היא הייתה קפטנית נבחרת הנוער של אנגליה בגביע אירופה בכדורגל נשים עד גיל 17 בשנת 2014, והובילה את הנבחרת למקום הרביעי לאחר הפסד בפנדלים מול נבחרת איטליה. לאחר מכן השתתפה בסגל נבחרת אנגליה בגביע העולם בכדורגל נשים עד גיל 20 באליפות שנערכה בקנדה באוגוסט 2014. ויליאמסון הייתה חלק מההרכב הפותח בכל המשחקים של אנגליה בטורניר, אך הנבחרת לא הצליחה להעפיל לרבע הגמר, וסיימה עם שתי תוצאות תיקו מול קוריאה הדרומית ומקסיקו בהתאמה, ותבוסה לניגריה.
קריירה מקצועית > ארסנל

ויליאמסון ערכה את הופעת הבכורה שלה בקבוצה הבוגרת כאשר ב-2014 נכנסה כחילוף בדקה ה-81 עבור רייצ'ל יאנקי במשחק של ארסנל מול ברמינגהאם סיטי ברבע גמר ליגת האלופות לנשים של אופ"א. הופעת הבכורה שלה בסופרליג לנשים הייתה ב-16 באפריל אותה שנה נגד נוטס קאונטי. בתואר הראשון שלה, גביע ה-FA לנשים לשנת 2014 זכתה לאחר הניצחון על אברטון בגמר שנערך ב-1 ביוני, לאחר שנכנסה כמחליפה בדקה ה-76 של ג'ייד ביילי. חודש לאחר מכן, ב-13 ביולי, כבשה ויליאמסון את שערה הראשון במדי ארסנל בניצחון 0–4 בחוץ מול לביאות מילוול בגביע הליגה, וב-4 בספטמבר הבקיעה את שער הליגה הראשון שלה נגד צ'לסי. לאחר 12 הופעות בליגה באותה שנה היא נבחרה לשחקנית השנה בגביע הליגה. ב-2015 זכתה בפרס כדורגלנית השנה, וחתמה על החוזה המקצועי הראשון שלה עם ארסנל. ב-2016 ויליאמסון עזרה לקבוצתה להגיע לגמר הגביע האנגלי בכדורגל נשים, שבו ניצחה ארסנל את צ'לסי בתוצאה.
בעונת 2017 הובילה ויליאמסון את ארסנל לאליפות נוספת לאחר ניצחון על האלופה מאן סיטי. היא התחילה את העונה בעמדת קישור, אבל עברה להגנה עם הגעתו של המנג'ר החדש, ג'ו מונטמורו בדצמבר 2017. בנובמבר 2017 זומנה לסגל הנבחרת הבוגרת של אנגליה. היא ערכה את הופעת הבכורה שלה בנבחרת הבוגרת כשנותרו שש דקות במוקדמות גביע העולם לנשים ב-2019 מול רוסיה בניצחון 3:1 של הנבחרת. ויליאמסון הייתה חלק מהנבחרת שניצחה את דנמרק 2:0 באחד ממשחקי ההכנה הידידות האחרונים שלהם למונדיאל. ב-2019 שיחקה ויליאמסון במשחקה האחרון של נבחרת אנגליה בגביע SheBelieves בארצות הברית, שהסתיים בניצחון 3:0 על נבחרת יפן.
במאי 2019, איאן רייט הודיע ברשתות החברתיות כי ויליאמסון נבחרה לסגל גביע העולם לנשים של פיפ"א 2019 . ויליאמסון ערכה את הופעת הבכורה שלה במונדיאל מהספסל במשחק שמינית הגמר נגד קמרון ב-23 ביוני 2019 בוולנסיאן, ובנובמבר 2019 כבשה את השער הראשון שלה עבור נבחרת אנגליה והובילה את הקבוצה לניצחון 3:2 בדקה ה-86 במשחק ידידות מול צ'כיה ב-12. ב-17 בספטמבר 2021 נבחרה לקפטנית נבחרת אנגליה למשחק במסגרת מוקדמות גביע העולם נגד מקדוניה הצפונית, וב-5 באפריל 2022, קיבלה את התפקיד באופן קבוע לקראת אליפות אירופה בכדורגל נשים 2022.
חיים אישיים

ויליאמסון גדלה במחוז בקינגהמשייר. אף על פי שהייתה אוהדת ארסנל מאז ומעולם, אחיה ואביה אוהדים של קבוצת טוטנהאם הוטספר. במהלך המשחקים האולימפיים של 2012 שקלה להחליף את התחום המקצועי שלה לאתלטיקה קלה אחרי שצפתה בהישגיו של הקופץ לרוחק גרג רתרפורד.
ויליאמסון היא חברה קרובה של שחקנית מנצ'סטר סיטי קירה וולש. שתיהן החלו את דרכן בליגות הצעירות, ושתיהן נקראו לליגות הבכירות באותו יום ב-2017. ויליאמסון נמצאת בזוגיות עם שחקנית הכדורגל ג'ורדן נובס.
הישגים ותארים > במועדונים

אליפות הסופר ליג האנגלית לנשים: 2018/2019
הגביע האנגלי: 2013/2014, 2015/2016
גביע הליגה: 2015, 2017/2018
הישגים ותארים > עם הנבחרת

אליפות אירופה: 2022
גביע SheBelieves ב-2019
גביע ארנולד קלארק ב-2022
הישגים ותארים > תארים והישגים אישיים

שחקנית הנוער של השנה באנגליה: 2014
השחקנית הצעירה של השנה בליגה האנגלית של ארגון השחקנים: 2015
הערות שוליים

↑  Stillman, Tim (28 בינואר 2018). "Arseblog News Exclusive! Interview with Arsenal Women's Leah Williamson | Arseblog News – the Arsenal news site" (באנגלית אמריקאית). נבדק ב-17 ביוני 2019. {{cite web}}:  (עזרה)
↑  "Italy edge England". UEFA. 8 בדצמבר 2013. נבדק ב-31 במרץ 2015. {{cite web}}:  (עזרה)
↑  "Vergani: Italy success never in doubt". UEFA. 8 בדצמבר 2013. נבדק ב-31 במרץ 2015. {{cite web}}:  (עזרה)
↑  "Groups". FIFA. אורכב מ-המקור ב-22 בינואר 2016. נבדק ב-31 במרץ 2015. {{cite web}}:  (עזרה)
↑  Moore, Isaac. "WCL: Arsenal Ladies 0–2 Birmingham". Arsenal F.C. נבדק ב-16 בספטמבר 2014. {{cite web}}:  (עזרה)
↑  "Notts County vs. Arsenal – 16 April 2014". Soccerway. נבדק ב-7 בספטמבר 2014. {{cite web}}:  (עזרה)
↑  "Kelly Smith stars as Arsenal retain The FA Women's Cup". The Football Association. 1 ביוני 2014. נבדק ב-1 באפריל 2015. {{cite web}}:  (עזרה)
↑  "Continental Cup: Millwall 0–4 Arsenal". Arsenal F.C. נבדק ב-14 בספטמבר 2014. {{cite web}}:  (עזרה)
↑  "Arsenal vs. Chelsea – 4 September 2014". Soccerway. נבדק ב-7 בספטמבר 2014. {{cite web}}:  (עזרה)
↑  "Leah Williamson- Rising Star". fawsl.com. נבדק ב-19 באוקטובר 2014. {{cite web}}:  (עזרה)
1 2  Wrack, Suzanne (10 במאי 2019). "Arsenal's Leah Williamson: 'I'll put myself on the line for this club'". The Guardian (באנגלית בריטית). ISSN 0261-3077. נבדק ב-31 במאי 2019. {{cite news}}:  (עזרה)
↑  "Leah Williamson handling expectation as Arsenal bid to end four-year title wait". London Evening Standard. 8 במרץ 2016. נבדק ב-25 בפברואר 2016. {{cite web}}:  (עזרה)
↑  Heather Hogan, Meet The 42 Gay Women and Non-Binary Soccer Players of the Tokyo Summer Olympics, Autostraddle, ‏2021-07-21 (באנגלית אמריקאית)
| --- | --- |
בקרת זהויות :  BIBSYS: 1682592329466  VIAF: 5272168453547266300002   WorldCat (עם VIAF): 5272168453547266300002
פחת

ערך זה עוסק במונח בחשבונאות וכלכלה. אם התכוונתם לרכיב החשמלי, ראו .
תהליכי בלאי בתוך חדר של מבנה, אשר מובילים לפחת בשוויו של הנכס.
תהליכי בלאי בצד החיצוני של בית מגורים. תריסים ישנים של חלון במבנים הטמפלרים באלוני אבא.
פְּחָת הוא הירידה בשוויו של נכס על פני תקופת הבעלות עליו והשימוש בו, כתוצאה מתהליכי בלאי, שינויים טכנולוגיים והתיישנות. המונח משמש בתחומי הכלכלה, החשבונאות, המימון, השמאות והמיסוי, ולמטרות שונות נעשה שימוש בשיטות אומדן שונות לשיערוכו.
הפחת על פני תקופה נאמדת הוא פונקציה יורדת של אורך חייו הכלכלי של הנכס: ככל שחיי הנכס ארוכים יותר, כך קטנה יותר ההפחתה היחסית בערכו בכל תקופה נתונה. ניתן לנסח זאת גם באופן הפוך: ככל שמאבד יותר הנכס מערכו בכל תקופה נתונה, כך קצרים יותר חייו הכלכליים.
בהקשר של פחת כלכלי הפחת הוא בדרך כלל חיובי (הנכס מאבד מערכו בתקופה), אך לעיתים מתקיים פחת שלילי (ערך הנכס עלה בתקופה). פחת המחושב לצרכים חשבונאיים ולצורכי מיסוי לא תמיד יוכל לקחת בחשבון גורמים כלכליים חיצוניים כחלק משיערוכו, בהיותו מונחה בכללים חשבונאיים שמרניים ובתקנות קשיחות למדי של רשויות המס. הפער בין ערכו הכלכלי של הנכס ובין ערכו החשבונאי (שוויו בספרים) הוא רווח הון.
אמידה נאותה של פחת נדרשת למספר מטרות. להערכת גובה וקצב הפחת יש השלכה ישירה על כדאיותה הכלכלית של השקעה, שתשפיע על השיקולים שבביצועה ובאופן מימונה. כמו כן היא מאפשרת לזקוף באופן מבוקר והוגן את החלק היחסי של עלות ההשקעה בנכס המשתתף ביצירת הכנסה, כ"הוצאה" לכל תקופה של ייצור הכנסה ממנו, דבר הנדרש לצורך הערכת רווחיותה של הפעילות הכלכלית על פני תקופת הזמן הנאמדת. כנובע מכך, אופן חישוב הפחת וזקיפתו הוא גם מרכיב בקביעת המס שיוטל על פעילותו הכלכלית של בעל הנכס. מטרה נוספת של הערכת פחת היא קביעת הפרשה תקופתית לקרן שתשמש, בבוא העת, למימון חידושו של הנכס המופחת. כאמור, למטרות השונות נעשה שימוש בשיטות שיערוך שונות, שתוצאתן ערכים שונים: גובה הפחת המחושב לצורך הכרת שלטונות המס כהוצאה, למשל, אינו בהכרח זהה לגובה הפחת הנדרש לצורכי הערכת עלות החידוש.